નવી દિલ્હી: વડાપ્રધાન નરેન્દ્ર મોદીએ સ્વતંત્રતા દિવસ પર લાલ કિલ્લા પરથી પોતાના ભાષણ માટે લોકો પાસે સૂચનો મંગાવ્યા હતા. તેમની આ પહેલ પર દેશના તમામ ભાગોમાંથી સૂચનો અને માગ પત્રોની ભરમાળ થઈ ગઈ. અત્યાર સુધી લગભગ 30 હજારથી વધુ સૂચનો પીએમઓને મળ્યા છે. લોકો mygov.in વેબસાઈટપર સૂચન આપવા ઉપરાંત નમો એપ અને ઈ-મેલ દ્વારા પણ પોતાના સૂચનો મોકલી રહ્યા છે. સૂત્રો મુજબ, ગ્રામ્ય વિસ્તારમાંથી 2 હજારથી વધુ પત્ર પણ પીએમઓને મળ્યા છે. સૂત્રો મુજબ, વડાપ્રધાન લગભગ 50 સૂચનોની પસંદગી કરશે, જેનો ઉપયોગ તેમની સ્પીચમાં થશે.